VEGA præsenterer

**Vulkanmørket flyder fra Sólstafirs islandske fortællinger**

**​***Lørdag den 1. december blæser mørke isvinde ind fra øen mod nord, når Sólstafir brøler mørke fortællinger ud i Lille VEGA.*

Den tunge lyd, der flyder fra islandske Sólstafir, er ligeså omskiftelig som hjemøens landskaber, hvor lys og mørke slås med stærke kontraster i naturens favntag. Det samme gør sig gældende i de soniske verdener, Solstafir skaber. Hjemsøgende og atmosfæriske melodier smelter sammen med psykedeliske elementer samt stærke understrømme af rock, hard rock og ekkoer af deres metalfortid.

På deres seneste album, *Berdreyminn* (2017), arbejdede bandet konsekvent med at gøre følelser hørbare og at transformere smag samt tekstur til lyd. Det gjorde de bl.a. ved at ignorere alle former for genre-begrænsninger. Hvor bandet tidligere har skrevet sange på både engelsk og modersmålet, holder de nu sangene på islandsk.

Gemt i albummets syv sange er der hyldester til hjemlandet som på ”Ísafold”, hårde fortællinger om vold i hjemmet i ”Ambátt” og på det afsluttende nummer "Bláfjall" er forsanger Aðalbjörn Tryggvason tilbage i sin hjemby. Her er der i gennemsnit kun fire solskinstimer i to måneder om året. Resten af tiden næsten to meter sne i de sorte bjerge.

"*Black Mountain - That's about growing up in a town [where] you despise this place, you hate everything that it stands for and everyone in it. You think it was the worst thing that happened to you, that everybody treated you badly and you were the only victim in this town. You leave this apocalyptic home and something on your journey occurs that becomes an awakening or spiritual journey*.”
 **Fakta om koncerten:**
Sólstafir (IS)
Lørdag den 1. december kl. 21:00
Lille VEGA, Enghavevej 40, 1674 Kbh. V
190 kr. + gebyr
Billetsalget er startet via VEGAs hjemmeside og Ticketmaster.